Diari Oficial de la Generalitat Valenciana


Sumari del DOGV 9112, del 22-06-2021 (2021/6928)

RESOLUCIÓ de 7 de juny de 2021, de la Universitat Jaume I, per la qual es convoquen a concurs d'accés places del cos de catedràtics i catedràtiques d'universitat pel sistema de promoció interna.
--------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9112

Data del DOGV
:   22-06-2021

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2021/6928


Data del document
:   07-06-2021

Organisme emissor
:   Universitat Jaume I de Castelló

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 7 de juny de 2021, de la Universitat Jaume I, per la qual es convoquen a concurs d'accés places del cos de catedràtics i catedràtiques d'universitat pel sistema de promoció interna. [2021/6928]  
El 4 de juny de 2021, es va publicar en el Diari Oficial de la Generalitat Valenciana la Resolució de 2 de juny de 2021, de la rectora de la Universitat Jaume I de Castelló, per la qual es fa pública l'oferta d'ocupació pública del personal docent i investigador de la Universitat Jaume I de Castelló per a l'any 2021.  
De conformitat amb el que es disposa en l'article 62 de la Llei orgànica 6/2001, de 21 de desembre, d'universitats (d'ara en avant LOU); el Reial decret 1313/2007, de 5 d'octubre, pel qual es regula el règim dels concursos d'accés a cossos docents universitaris (d'ara en avant, RDCA); l'article 100 dels Estatuts de la Universitat Jaume I de Castelló, aprovats pel Decret 116/2010, de 27 d'agost, del Consell (d'ara en avant, EUJI); el Reglament per al desenvolupament dels concursos d'accés a cossos de funcionariat docent universitari i dels concursos de selecció de professorat contractat doctor de la Universitat Jaume I de Castelló, aprovat pel Consell de Govern núm. 5, de 14 de maig de 2020 (d'ara en avant, RCAUJI).  
Aquest rectorat, d'acord amb el que s'estableix en el paràgraf segon de l'article 62.2 de la LOU, ha resolt convocar a concurs d'accés les places de promoció interna que es detallen en l'annex I d'aquesta resolució, dotades en l'estat de despeses del pressupost de la Universitat Jaume I de Castelló, amb subjecció a les següents  
  
Bases de la convocatòria  
  
Primera. Normes generals  
A aquests concursos, els serà aplicable la LOU; la Llei 39/2015, d'1 d'octubre, del procediment administratiu comú de les administracions públiques (d'ara en avant, LPAC); el Reial decret legislatiu 5/2015, de 30 d'octubre, pel qual s'aprova el Text refós de la Llei de l'estatut bàsic de l'empleat públic (d'ara en avant TREBEP); el Reial decret 1312/2007, de 5 d'octubre; el RDCA; els EUJI; la RCAUJI; les bases d'aquesta convocatòria; les normes de general aplicació i, en allò no previst, les disposicions estatals que regulen el règim general d'ingrés en les administracions públiques.  
  
Segona. Requisits  
2.1. Requisits de caràcter general de les persones candidates  
Per a ser admeses als citats concursos, les persones aspirants hauran de reunir els següents requisits generals:  
a) Ser espanyol o nacional d'un estat membre de la Unió Europea o nacional d'aquells estats, als quals, en virtut de tractats internacionals celebrats per la Unió Europea i ratificats per Espanya, siga aplicable la lliure circulació de treballadors.  
També podran participar el cònjuge dels espanyols i dels nacionals d'altres estats membres de la Unió Europea, sempre que no estiguen separats de dret. Així mateix, amb les mateixes condicions, podran participar els descendents menors de vint-i-un anys o majors d'edat que siguen dependents. També podran participar els aspirants de nacionalitat estrangera no comunitària quan, en l'estat de la seua nacionalitat, als espanyols se'ls reconega aptitud legal per a ocupar en la docència universitària posicions anàlogues a les dels funcionaris dels cossos docents universitaris espanyols, a l'efecte dels quals el Consell d'Universitats recaptarà informe dels ministeris d'Afers Exteriors i d'Administracions Públiques.  
b) Tenir complits els setze anys i no haver assolit l'edat de jubilació.  
  
c) Posseir la capacitat funcional per al compliment de les tasques.  
d) No haver sigut separat, mitjançant expedient disciplinari, del servei de qualsevol de les administracions públiques, ni trobar-se inhabilitat per al compliment de les funcions públiques per sentència judicial ferma. En el cas dels aspirants que no posseïsquen la nacionalitat espanyola, el compliment d'aquest requisit comportarà no trobar-se sotmesos a sanció disciplinària o condemna penal que impedisca al seu estat l'accés a la funció pública.  
2.2. Requisits específics de les persones candidates  
Les persones sol·licitants hauran de reunir els requisits específics que a continuació s'assenyalen:  
a) Estar acreditat per al cos docent de catedràtics d'universitat.  
  
b) Ser personal funcionari de carrera del cos de professors titulars d'universitat o de l'escala d'investigadors científics dels organismes públics d'investigació que hagen prestat, com a mínim, dos anys de serveis efectius sota aquesta condició.  
2.3. Els requisits establits en aquesta base hauran de complir-se en el moment de finalitzar el termini de presentació de sol·licituds i mantenir-se fins al moment de la presa de possessió com a funcionari de carrera.  
  
Tercera. Presentació de sol·licituds  
3.1. Els qui desitgen participar en aquest procés selectiu podran realitzar la seua inscripció en el termini de vint dies hàbils a partir del següent al de la publicació d'aquesta convocatòria en el BOE.  
Les sol·licituds hauran de presentar-se per via electrònica. El tractament de la informació per mitjans electrònics tindrà en compte el que s'estableix en la Llei orgànica 3/2018, de 5 de desembre, de protecció de dades personals i garantia dels drets digitals, i altres disposicions que hi siguen aplicables. Per a presentar la sol·licitud per via electrònica és necessari posseir un certificat digital de signatura electrònica, el DNI electrònic o el sistema d'identificació So@uf.  
Quan s'utilitze l'opció de «Registrar compte amb usuari» s'haurà d'adjuntar còpia del DNI. La sol·licitud es formalitzarà en línia a través del Registre electrònic de la Universitat Jaume I, mitjançant el Tauler d'Anuncis Oficials (TAO): https://www.uji.es/seu/info-adm/tao/  
Al costat de la sol·licitud, que s'adjunta en l'annex II, s'haurà de lliurar la següent documentació en format pdf:  
a) Fotocòpia del document nacional d'identitat vigent. En el cas de les persones que no tinguen la nacionalitat espanyola, s'haurà de presentar una fotocòpia del document acreditatiu de la nacionalitat, targeta d'identitat o una fotocòpia del passaport.  
b) Certificacions en què s'acredite el compliment dels requisits específics que assenyala la base segona per a participar en el concurs d'accés.  
3.2. Drets d'examen i forma de pagament  
L'import de la taxa per drets d'examen serà de 30 euros.  
3.2.1 Bonificacions  
Els membres de família nombrosa de categoria general o de família monoparental de categoria general gaudiran d'una bonificació del cinquanta per cent de la quota íntegra, és a dir, l'import serà de 15 euros.  
  
3.2.2. Exempcions  
Estan exempts del pagament de la taxa:  
c) Els membres de família nombrosa de categoria especial o de família monoparental de categoria especial.  
d) Les víctimes d'actes de violència sobre la dona que acrediten aquesta condició mitjançant qualsevol dels mitjans de prova previstos en els articles 9.1 i 9.2 de la Llei 7/2012, de 23 de novembre, de la Generalitat, integral contra la violència sobre la dona en l'àmbit de la Comunitat Valenciana.  
e) Les persones amb un grau de discapacitat igual o superior al 33 per cent.  
f) Les persones que estiguen en situació d'exclusió social acreditada per l'òrgan competent en matèria de benestar social de l'ajuntament de residència.  
3.2.3. Forma de pagament  
El pagament de la taxa s'ha de fer mitjançant targeta de crèdit o dèbit, a través de l'enllaç previst en la corresponent convocatòria publicada en el TAO i optar per la bonificació, en el cas que es tinga dret.  
3.2.4. Amb la sol·licitud s'ha d'acompanyar el certificat acreditatiu de la bonificació o exempció del pagament de la taxa.  
L'abonament dels drets d'examen o, si escau, la justificació de la concurrència d'alguna de les causes d'exempció total o parcial d'aquest haurà de fer-se dins del termini de presentació de sol·licituds. En cas contrari es procedirà a l'exclusió de la persona sol·licitant. En cap cas el pagament de la taxa dels drets d'examen o la justificació de la concurrència d'alguna de les causes d'exempció total o parcial d'aquest comportarà la substitució del tràmit de presentació, dins del termini i en la forma escaient, de la sol·licitud de participació en el procés selectiu.  
3.3. Procedirà la devolució de les taxes per drets d'examen únicament en els supòsits i a través dels procediments previstos en l'article 1.2-6 de la Llei 20/2017, de 28 de desembre, de la Generalitat, de taxes.  
  
  
Quarta. Admissió d'aspirants  
4.1. En finalitzar el període de presentació de sol·licituds, si totes les sol·licituds presentades s'ajusten en tots els extrems a la convocatòria, el Rectorat de la Universitat Jaume I dictarà, en el termini màxim de vint dies hàbils, una resolució en la qual elevarà a definitiva la llista de persones aspirants admeses. En cas contrari, i en el mateix termini, el Rectorat dictarà una resolució en la qual es declararà aprovada la llista provisional de persones admeses i excloses, i s'indicarà, respecte a aquestes últimes, la causa d'exclusió; també s'hi indicarà a les persones interessades que, si no l'esmenen en el termini improrrogable de deu dies hàbils, perdran el dret. En finalitzar aquest termini, s'elevarà a definitiva la llista provisional amb les modificacions que corresponguen.  
  
4.2. Aquestes resolucions es publicaran en el Tauler d'Anuncis Oficials (http://www.uji.es/seu/info-adm/tao/).  
4.3. Contra la resolució que aprove la llista definitiva de persones admeses, les qui hagen resultat excloses podran interposar un recurs en els termes previstos en els articles 123 i següents de la LPAC.  
  
  
Quinta. Protecció de dades personals  
5.1. En compliment del que es preveu en el Reglament general de protecció de dades UE 2016/679 i la Llei orgànica 3/2018, de 5 de desembre, de protecció de dades personals i garantia dels drets digitals, informem que el responsable del tractament de les dades tractades a fi d'aquesta convocatòria és la Universitat Jaume I de Castelló.  
  
5.2. La base legal per al tractament de les dades personals és la necessitat de gestionar el procediment de selecció de personal i provisió de llocs de treball d'aquesta convocatòria.  
5.3. No estan previstes cessions o transferències internacionals de les dades personals tractades.  
5.4. La Universitat Jaume I informa sobre la possibilitat d'exercir els drets d'accés, de rectificació, de cancel·lació i, si escau, d'oposició, que preveu l'article 5 de l'esmentada Llei 15/1999. Aquests drets s'exerciran, per escrit, davant la Secretaria General de la Universitat. https://ujiapps.uji.es/reg/rest/publicacion/solicitud\_generica  
5.5. En cas de reclamació, l'autoritat competent és l'Agència Espanyola de Protecció de Dades.  
5.6. Les dades es conservaran en virtut de la legislació aplicable a aquest tractament.  
  
Sisena. Comissions dels concursos d'accés, desenvolupament del concurs, proposta de provisió i Comissió de Reclamacions  
6.1. La composició de les comissions, que figuren com a annex I d'aquesta convocatòria, la seua constitució, el règim de substitucions dels seus membres, el desenvolupament del concurs i la proposta de provisió, s'efectuaran conforme al RCAUJI, articles del 5 al 9.  
6.2. Els criteris generals d'avaluació d'aplicació per a les comissions seran els previstos en l'annex III.  
6.3. Contra la proposta de la Comissió dels Concursos d'Accés, els concursants podran presentar reclamació davant el Rectorat en el termini màxim de deu dies hàbils, comptadors a partir del següent al de la publicació.  
  
Setena. Proposta de provisió de places i nomenaments  
7.1. A la vista de la puntuació atorgada a les persones aspirants en la prova, la Comissió realitzarà la proposta de la candidatura per a ocupar la plaça, tenint en compte que en cap cas la Comissió pot proposar que ha superat el procés selectiu un nombre superior d'aspirants al de places convocades. Qualsevol proposta de persones aprovades que contravinga el que s'estableix serà nul·la de ple dret.  
7.2. El concurs pot concloure amb la proposta de la Comissió de no provisió de plaça tenint en compte el que es disposa en la normativa d'aplicació.  
7.3. La proposta motivada de provisió es farà pública en el termini màxim de cinc dies naturals des de l'endemà de la finalització de la prova, al lloc de celebració del concurs i al tauler d'anuncis del departament on estiga adscrita la plaça. La proposta de provisió indicarà els possibles mitjans d'impugnació que podran utilitzar les persones interessades i romandrà exposada, almenys, fins a la finalització del termini per a interposar recurs administratiu.  
7.4. El president o presidenta de la Comissió, una vegada efectuada i publicada la proposta de provisió, remetrà al Rectorat, en un termini màxim de cinc dies naturals, un exemplar de totes les actes i informes, al costat d'una certificació del secretari o secretària de la Comissió, sobre l'inici del període d'exposició pública de la proposta de provisió.  
  
7.5. La candidata o candidat proposat presentarà, en el termini màxim dels 20 dies hàbils següents al de la finalització de l'actuació de la Comissió, en el Registre general de la Universitat o per qualsevol dels altres procediments assenyalats en l'article 16 de la Llei 39/2015, d'1 d'octubre, del procediment administratiu comú de les administracions públiques:  
- La documentació acreditativa del compliment dels requisits establits en la convocatòria.  
- Els requisits generals per a l'accés a la funció pública:  
g) Una fotocòpia del document nacional d'identitat o, si no es té la nacionalitat espanyola, del document oficial equivalent que acredite la seua nacionalitat en vigor.  
h) Un certificat de posseir la capacitat funcional per a l'acompliment de les tasques, expedit per la Unitat de Prevenció i Gestió Mediambiental de l'UJI.  
i) Una declaració jurada de no haver estat separat o separada per resolució ferma d'expedient disciplinari del servei de cap administració pública (de l'Estat, autonòmica, local o institucional), ni estar inhabilitat o inhabilitada per sentència ferma per a l'exercici de les funcions públiques.  
j) Si es tracta de persones nacionals de la resta estats membres de la Unió Europea o d'algun estat al qual en virtut dels tractats internacionals celebrats per la Unió Europea i ratificats per Espanya s'aplique la lliure circulació de treballadors i treballadores, aquests hauran d'acreditar mitjançant declaració jurada o promesa que no es troben sotmesos a sanció disciplinària o condemna penal que impedisca, al seu estat, l'accés a la funció pública, de conformitat amb el que s'estableix en l'article 7.2 del Reial decret 543/2001, de 18 de maig.  
k) La documentació acreditativa de reunir els requisits que estableix l'article 4 del RDCA.  
l) Les persones que tinguen la condició de funcionaris o funcionàries de carrera en actiu estan exemptes de justificar la documentació i els requisits, però han de presentar un certificat del ministeri o l'organisme de què depenen per a acreditar aquesta condició i totes les circumstàncies que consten en el seu full de serveis.  
7.6. El Rectorat, en un termini màxim de 30 dies hàbils des de l'endemà de la publicació de la proposta de provisió, procedirà al nomenament de la persona proposada. El nomenament, que s'inscriurà en el corresponent registre de personal i especificarà la denominació de la plaça, el cos i l'àrea de coneixement, el centre al qual s'adscriu i també el número corresponent en la relació de llocs de treball, serà publicat en el BOE, en el Diari Oficial de la Generalitat Valenciana i en el Tauler d'Anuncis Oficials de la Universitat Jaume I (TAO-UJI) i també serà comunicat als registres corresponents i al Consell d'Universitats.  
  
7.7. En el termini màxim de 20 dies hàbils, comptadors des de l'endemà de la publicació del nomenament en el BOE, el candidat o candidata proposat prendrà possessió de la plaça, moment en el qual adquirirà la condició de funcionari o funcionària del cos docent universitari de què es tracte, amb els drets i els deures que li són propis.  
  
7.8. La plaça obtinguda després del concurs d'accés haurà d'exercir-se durant dos anys, almenys, abans de poder participar en un nou concurs per a obtenir una plaça en una altra universitat.  
  
Vuitena. Reclamacions  
8.1. Contra la proposta de la Comissió es podrà presentar reclamació davant del Rectorat en el termini màxim de 10 dies hàbils. Si s'admet a tràmit la reclamació, se suspendran els nomenaments fins a la seua resolució definitiva.  
8.2. La proposta de resolució al Rectorat d'aquestes reclamacions correspondrà a la Comissió de Reclamacions prevista en l'article 66.2 de la Llei orgànica 6/2001, de 21 de desembre, d'universitats, i en l'article 103 dels Estatuts d'aquesta Universitat.  
8.3. Aquesta Comissió estarà formada per set catedràtics i catedràtiques d'universitat, de diferents àrees de coneixement, amb àmplia experiència docent i investigadora, triats pel Claustre d'aquesta Universitat per majoria absoluta dels seus membres i és admissible, a l'efecte d'aquesta elecció, el vot anticipat, per un període de quatre anys. La seua renovació es realitza a parts iguals cada dos anys. Serà presidida pel catedràtic o catedràtica d'universitat més antic i exercirà les funcions de secretaria el catedràtic o catedràtica d'universitat amb menor antiguitat.  
8.4. La Comissió examinarà l'expedient relatiu al concurs per a vetlar pel compliment de les garanties establides en l'apartat 1 de l'article 64 de la Llei orgànica 6/2001, de 21 de desembre, i ratificarà o no la proposta reclamada en el termini màxim de tres mesos. En aquest últim cas, es retrotraurà l'expedient fins al moment que es va produir el vici i la comissió del concurs haurà de formular una nova proposta.  
La citada Comissió de Reclamacions valorarà els aspectes purament procedimentals i verificarà l'efectiu respecte, per part de la comissió del concurs, de la igualtat de condicions de les persones aspirants i dels principis de mèrit i capacitat d'aquestes en el procediment del concurs d'accés.  
8.5. La Comissió de Reclamacions escoltarà les persones membres de la Comissió contra la resolució de la qual s'haja presentat la reclamació, i a les persones participants. Podrà, així mateix, sol·licitar informes d'especialistes de reconegut prestigi.  
8.6. La resolució del Rectorat, amb la proposta prèvia vinculant de la Comissió de Reclamacions, posa fi a la via administrativa i serà impugnable davant la jurisdicció contenciosa administrativa.  
  
Novena. Recursos  
Contra aquesta resolució, que posa fi a la via administrativa, i de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, es pot interposar amb caràcter potestatiu, recurs de reposició davant el mateix òrgan que va dictar l'acte contra el qual es recorre en el termini d'un mes comptador des de l'endemà de la recepció d'aquesta notificació, o bé directament interposar recurs contenciós administratiu davant del Jutjat Contenciós Administratiu de Castelló, dins del termini de dos mesos comptadors des de l'endemà de la recepció de la notificació.  
Tot açò sense perjudici de qualsevol altre recurs o acció que es considere procedent.  
  
Castelló de la Plana, 7 de juny de 2021.- El vicerector d'Ordenació Acadèmica i Professorat, en virtut de les competències delegades per la rectora mitjançant Resolució de 12 de juny de 2018 (DOGV 14.06.2018): José Joaquín Gual Arnau.  
  
  
ANNEX I  
Cos: catedràtics i catedràtiques d'universitat  
  
Classe de convocatòria: concurs per a l'accés al cos de catedràtics d'universitat  
  
1. Àrea de coneixement: Organització d'Empreses  
Nombre de places: 1 Plaça número: 19880  
Departament Administració d'Empreses i Màrqueting  
Perfil docent Introducció a l'administració d'empreses (empreses) en el doble grau en Administració d'Empreses i Dret; direcció d'empreses en el grau d'Administració d'Empreses, grau en Finances i Comptabilitat, grau en Economia; anàlisi industrial i xarxes d'empreses en el grau en Administració d'Empreses.  
  
Perfil investigador Organització i direcció d'empreses. Altres (xarxes interorganitzatives, clúster, capital social, innovació), estudis industrials.  
 CODIS UNESCO: 5311.99, 5311.03  
  
  
Comissió titular  
President: F. Xavier Molina Morales. CU. Universitat Jaume I de Castelló  
Vocal 1r: Ana Belén Escrig Tena. CU. Universitat Jaume I de Castelló  
Vocal 2n: Pedro Manuel García Villaverde. CU. Universitat de Castella-la Manxa  
  
Comissió suplent  
President: Juan Carlos Bou Llusar. CU. Universitat Jaume I de Castelló  
Vocal 1r: María Ángeles Montoro Sánchez. CU. Universitat Complutense de Madrid  
Vocal 2n: María José Ruiz Ortega. CU. Universitat de Castella-la Manxa  
  
  
2. Àrea de coneixement: Fonaments de l'Anàlisi Econòmica  
Nombre de places: 1 Plaça número: 19812  
Departament Economia  
Perfil docent Econometria II en el grau en Economia.  
Perfil investigador Economia internacional, econometria.  
 CODIS UNESCO: 5310, 5302  
  
  
Comissió titular  
President: Vicente Orts Ríos. CU. Universitat Jaume I de Castelló  
Vocal 1r: M.ª Aurora García Gallego. CU. Universitat Jaume I de Castelló  
Vocal 2n: M.ª Carmen Díaz Roldán. CU. Universitat Castella-La Manxa  
  
Comissió suplent  
President: Jacint Balaguer Coll. CU. Universitat Jaume I de Castelló  
  
Vocal 1r: Simone Alfarano. CU. Universitat Jaume I de Castelló  
Vocal 2n: José Emilio Boscá Mars. CU. Universitat de València  
  
  
3. Àrea de coneixement: Ciència dels Materials i Enginyeria Metal·lúrgica  
Nombre de places: 1 Plaça número: 19102  
Departament Enginyeria de Sistemes Industrials i Disseny  
Perfil docent Ciència dels materials i enginyeria metal·lúrgica  
Perfil investigador Plàstics, anàlisis de polímers, tecnologia de materials. Altres (polímers biodegradables).  
 CODIS UNESCO: 3312.10, 2304.16, 3312.99  
  
  
Comissió titular  
Presidenta: Mercè Segarra Rubí. CU. Universitat de Barcelona  
Vocal 1r: Julio José Suay Antón. CU. Universitat Jaume I de Castelló  
Vocal 2n: Enrique Giménez Torres. CU. Universitat Politècnica de València  
  
Comissió suplent  
President: Rafael Antonio Balart Gimeno. CU. Universitat Politècnica de València  
Vocal 1r: Isabel Goñi Echave. CU. Universitat del País Basc  
Vocal 2n: Alfonso Cristóbal Cárcel González. CU. Universitat Politècnica de València  
  
  
4. Àrea de coneixement: Filosofia del Dret  
Nombre de places: 1 Plaça número: 19317  
Departament Dret Públic  
Perfil docent Filosofia del dret, teoria del dret i introducció al dret civil en el grau en Dret.  
  
Perfil investigador Filosofia del dret; drets humans; altres especialitats jurídiques (estudis de gènere).  
 CODIS UNESCO: 5602.03,5906.01, 5699  
  
  
Comissió titular  
Presidenta: Milagros Otero Parga. CU. Universitat de Santiago de Compostel·la  
Vocal 1r: Núria Belloso Martín. CU. Universitat de Burgos  
Vocal 2n: José Miguel Serrano Ruiz-Calderon. CU. Universitat Complutense de Madrid  
  
Comissió suplent  
President: Emilio Suñe Llinas. CU. Universitat Complutense de Madrid  
Vocal 1r: Pedro Mercado Pacheco. CU. Universitat de Granada  
Vocal 2n: Cristina Hermida Del Pla. CU. Universitat Rei Joan Carles  
  
  
5. Àrea de coneixement: Enginyeria Química  
Nombre de places: 1 Plaça número: 19791  
Departament Enginyeria Química  
Perfil docent Processat dels materials ceràmics en el grau en Enginyeria Química  
Perfil investigador Materials ceràmics  
 CODIS UNESCO: 3312.03  
  
  
Comissió titular  
President: Valentín Pérez Herranz. CU. Universitat Politècnica de València  
Vocal 1r: Enrique Javier Sánchez Vilches. CU. Universitat Jaume I de Castelló  
Vocal 2n: M. Isabel Iborra Clar. CU. Universitat Politècnica de València  
  
Comissió suplent  
President: Antonio Barba Juan. CU. Universitat Jaume I de Castelló  
Vocal 1r: Miguel Menéndez Sastre. CU. Universitat de Saragossa  
Vocal 2n: M. Isabel Alcaina Miranda. CU. Universitat Politècnica de València  
  
  
  
  
  
  
  
  
ANNEX III  
Criteris generals d'avaluació d'aplicació per les comissions que han de resoldre els concursos d'accés a places de funcionariat dels cossos docents universitaris  
  
Per a la valoració dels candidats i candidates en els concursos d'accés a places de funcionariat docent, les comissions fixaran uns criteris específics adequats al perfil de les places que en tot cas seran conformes amb els següents criteris generals.  
  
CATEDRÀTICS O CATEDRÀTIQUES D'UNIVERSITAT  
  
Criteris generals d'avaluació Percentatge  
Activitat i projecte investigador 50  
Activitat i projecte docent 30  
Coneixement de la llengua pròpia 5  
Coneixement de la llengua anglesa 5  
Experiència en gestió i administració 10